# PREHRANA 2

Grad Šibenik je osigurao besplatne obroke za 262 učenika u vrijednosti od 225.064,79 kn posredstvom Fonda Europske pomoći za najpotrebitije u okviru Operativnog programa za hranu i/ili osnovnu materijalnu pomoć za razdoblje 2014. – 2020. Projektni prijedlog pod nazivom „Prehrana 2“ je prijavljen na Otvoreni Poziv na dostavu projektnih prijedloga „OSIGURAVANJE ŠKOLSKE PREHRANE ZA DJECU U RIZIKU OD SIROMAŠTVA (školska godina 2017. – 2018.)“ objavljen 04. rujna 2017. godine od strane Ministarstva za demografiju, obitelj, mlade i socijalnu politiku.

U projekt je uključeno svih 9 osnovnih škola kojima je osnivač Grad Šibenik. Besplatne obroke će primati svi učenici koji su odgovarali zadanim kriterijima, a prijavili su se za sudjelovanje u projektu do 01.10.2017.